Живко Лазаров
Няма те и не ще те будя…

chitanka.info

Няма те и не ще те будя.

Студената нощ ме прегърна.

Истината в стаята влетя.

Няма те и не ще те върна.

Останах сам. Изчезна любовта.

А как обичах, вечер на ръката ми,

красива и спокойна да заспиш.

Дъхът ти да усещам, чакайки,

да ме потърсиш с устни и очи.

Изведнъж ще трепнеш във съня си.

Уплашена от някакви злини.

Целувам те и ти шепнех тихо:

„Спи, мила моя! Аз съм тука! Спи!“

Няма те и не ще те будя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.